b'\n_START_ARTICLE_\nBed\xc5\xbea\n_START_PARAGRAPH_\nBed\xc5\xbea (Beja; "Fuzzy Wuzzies" ) Beja su nomadska sto\xc4\x8darska plemena naseljena u sjeveroisto\xc4\x8dnoj Africi izme\xc4\x91u Nila i Crvenog mora, u Egiptu, Eritreji i Sudanu.  _NEWLINE_Za Bed\xc5\xbee se ka\xc5\xbeu da su potomci Noinog unuka Ku\xc5\xa1a, sina Hamovog, i klasificiraju se u Ku\xc5\xa1ite. U ovom kraju naseljeni su ve\xc4\x87  4000 godina. Kroz sve to vrijeme mije\xc5\xa1ali su se sa arapskim plemenima, prihva\xc4\x87aju\xc4\x87i islamsku vjeru. _NEWLINE_Bed\xc5\xbee u Eritreji sastoje se od dva plemena\xc2\xa0: Ababda i Beni-Amer, ra\xc5\xa1ireni su na nekih 50,000 \xc4\x8detvornih kilometara u najsjevernijim krajevima zemlje. Tijekom sukoba Etiopije i Eritreje mnogi su migrirali u Sudan. Ovi Bed\xc5\xbee stalno su sa svojim stadima goveda i deva u potrazi za boljim pa\xc5\xa1njacima. Klima im je sup-tropska i pod jakim utjecajem suhog zraka i vru\xc4\x87ine iz Sahare i Arapske pustinje. Ki\xc5\xa1e ima najvi\xc5\xa1e na jugu Eritreje, oko 100 mm godi\xc5\xa1nje. Nomadski Bed\xc5\xbee \xc5\xbeive u \xc5\xa1atorima, podi\xc5\xbeu ih i izra\xc4\x91uju  naravno \xc5\xbeene.  Crne su ili sive boje, tkani od kozje dlake. Mijeko deve i govedina, te ne\xc5\xa1to zelenila, glavna im je hrana. Tradicionalna je odje\xc4\x87a bila od \xc5\xbeivotinjskih ko\xc5\xbea, danas je manufakturnog porijekla._NEWLINE_Bed\xc5\xbee su podijeljeni po klanovima, imenuju se po precima, naslje\xc4\x91e je po mu\xc5\xa1koj liniji. Svaki klan ima svoje pa\xc5\xa1njake i pojili\xc5\xa1ta. Klan mo\xc5\xbee imati izme\xc4\x91u jedne i 12 obitelji._NEWLINE_Bed\xc5\xbee su gostoljubivi ljudi, \xc5\xa1to iskazuju prema drugim klanovima, ali ne i nu\xc5\xbeno prema strancima. _NEWLINE_Poligamije ima, me\xc4\x91utim dostupna je samo najbogatijim \xc4\x8dlanovima. Nakon bra\xc4\x8dnog ugovora, mladenkina obitelj dobiva bogate darove u stoci i odje\xc4\x87i.'